# Borsosmentaolaj

### A Wikipédiából, a szabad lexikonból.

A borsosmentaolaj (Aetheroleum menthae piperitae) A borsos menta (Mentha piperita) növény illóolaja. Színtelen, könnyen mozgó, mentolszagú folyadék. Íze csípős, ugyanakkor hűsítő érzést kelt. Sűrűsége 0,897-0,912 g/cm3.

## [szerkesztés] Összetétele

terpének, főleg mentol, menton és mentilacetát (50-70%), 7-25% menton, 5-20% mentol-észter és 2,5-5% mentofurán mellett jazmon, cineol, piperidon, fellandrén, neomentol, izomenton, mentofurán, limonén, pulegon, α- és β-pinén, β-kariofillén és germakren.

### [szerkesztés] Gyógyhatása

Fokozza a nyáltermelést, spazmolitikus (görcsoldó), és antiszeptikus hatású. Hűsít, frissít, hűt, gyulladáscsökkentő, idegnyugtató, erősítő, görcsoldó

## [szerkesztés] Felhasználása

Az illóolaj és a mentol gyakori alkotórésze a gargalizálószereknek, a köptető és a hörgők váladékát elfolyósító olajos inhalálószereknek és kúpoknak, valamint orr- és légzéskönnyítő mellkenőcsöknek, valamint fontos alkotórésze az antireumatikus hatású kenőcsöknek is.

A gyógyszerészeti technológiában a menta illóolajából mentaoldatot (Diluendum menthae), borsmentavizet (Aqua menthae piperitae) és mentaszirupot (Sirupus menthae) állítanak elő.

## [szerkesztés] Alkalmazása

Külsőleg viszketést csillapító hintőporok és kenőcsök alkotórésze, orr- és garatnyálkahártya gyulladásainak csökkentésére alkalmazzák. Szeszes oldata érzéstelenítő hatású, izomfájdalmak és reuma elleni bedörzsölők hatóanyaga. Sok borsosmentaolajat használ fel a gyógyszeripar fájdalomcsillapító bedörzsölőkhöz, gyógyszerek íz- és szagjavítására, hányinger elleni, idegnyugtató, köhögéscsillapító gyógyszerek készítéséhez. Enyhíti az alvási zavarok, fejfájás tüneteit. Fürdvízben izzadásgátló hatású.

## [szerkesztés] Ellenjavalt

A mentolt tartalmazó orrcseppek és ecsetelők kisgyermekeknél szív- és légzésbénulást okozhatnak, ezért ellen javalltak.

### [szerkesztés] Lásd még

- Természetgyógyászat
- Terápia
- Illóolaj
- Illóolajok listája

## [szerkesztés] Források

- Révai Nagy Lexikona

- Illóolajkincsek otthonra I.

A lap eredeti címe "http://hu.wikipedia.org../../../b/o/r/Borsosmentaolaj.html"

Kategória: Szerves vegyületek

##### Views

- Szócikk
- Vitalap
- Aktuális változat

##### Keresés